Raad om ’n studente-motor te koop | rooi rose Raad om ’n studente-motor te koop | rooi rose
Raad om ’n studente-motor te koop
Studente van toentertyd het almal een of ander snaakse storie oor ’n temperamentele studentetjor wat op ongeleë tye en plekke onklaar geraak het. Deesdae is dit te gevaarlik om met ’n halsstarrige voertuig te gaan staan. Hier is raad om die regte kar te kies.
Raad om ’n studente-motor te koop deur Anet Schoeman
Studente van toentertyd het almal een of ander snaakse storie oor ’n temperamentele studentetjor wat op ongeleë tye en plekke onklaar geraak het. Deesdae is dit te gevaarlik om met ’n halsstarrige voertuig te gaan staan.
Nuben Dixon, bedryfshoof by Gumtree Auto, gee ’n paar wenke vir ouers en studente wat na ’n gebruikte motor op soek is.
1. Is dit nodig?
Het jy werklik ’n voertuig nodig? Stel eers ondersoek in na plaaslike bus- en treinopsies, sowel as Uber. En wees realisties as jy openbare vervoer met die koste van ’n motor vergelyk. Neem die slytasie, versekering en dienste van ’n voertuig in ag. Boonop is parkering op kampus meestal ’n probleem.
Lees ook: 17 dinge waarna jy moet kyk wanneer jy ’n kar koop
2. Wat is jou begroting?
Wees realisties oor hoeveel jy kan bestee. Koop met jou kop en nie jou hart nie. Reken ook die koste van versekering, onderhoud, brandstof en registrasie by die prys in. Soek landwyd – vervoerkoste om die motor by jou te kry kan veel minder as die algehele besparing wees.
Lees ook: Voordat jy ’n nuwe kar koop moet jy eers hieroor dink
3. Is dit die beste wat jy kan bekostig?
Koop die beste wat jy kan bekostig. Koop liewer ’n betroubare voertuig met minder weelde as andersom. Jou selfoon kan instaan vir navigasie sowel as ’n klankstelsel.
4. Onthou om te dink aan sekuriteit
Studentemotors staan selde snags in toesluitgarages, en word bedags parkeer op plekke waar diefstal ’n risiko is. Bly weg van allooiwiele en duur klanktoerusting om die kans op diefstal te verminder. Moenie goed in jou voertuig laat rondlê nie. Belê in ’n rathefboom- of stuurwielslot as jou voertuig nie goeie sekuriteit het nie.
5. Betroubaarheid is die belangrikste ding
Betroubaarheid staan boaan jou lysie. Gaan die diensgeskiedenis na en vra die huidige eienaar uit oor probleme. Dis ideaal as jy die voertuig by ’n bekende kan koop wat oop kaarte met jou kan speel.
Lees ook: Ken jou wegsleepregte!
6. Bly veilig op die paaie!
Veiligheid kom eerste. Gaan die remme, skokbrekers, ligte, spieëltjies en ruitveërs deeglik na. Begroot om moontlik die bande te vervang.
Lees ook: Wat om te doen as jy in ’n motorongeluk beland
ouerskapfinansiessukses en geldparentingmoneyjou lewepersonal finance